《山中寄姑苏守悴》
宋代·陈舜俞

莫厘山头万家橘，震泽閒人一叶舟。
林袅金丸出篱落，浪喷雪阵上汀洲。
云生缥缈吟魂远，日入穹窿醉望收。
不禁五湖容小隐，为传篇什谢苏州。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。